**РЕПУБЛИКА БЪЛГАРИЯ**

Министерство на здравеопазването

Регионална здравна инспекция – Силистра

Изх. № 26-02-1/27.08.2019г.

**ДО**

**ВСИЧКИ**

**УПРАВИТЕЛИ НА ЛЕЧЕБНИТЕ ЗАВЕДЕНИЯ**

**С Ъ О Б Щ Е Н И Е**

В изпълнение на дейностите за 2019 г. към Националния план за действие за изпълнение на Националната стратегия на Република България за интегриране на ромите (2012-2020), приоритет „Здравеопазване“, приет с Решение№ 355 на Министерски съвет от 2016 г., **РЕГИОНАЛНА ЗДРАВНА ИНСПЕКЦИЯ- СИЛИСТРА** провежда процедура при условията и реда на чл. 20, ал. 4, т. 3 от ЗОП - **ЧРЕЗ ДИРЕКТНО ВЪЗЛАГАНЕ**

1. **Предмет, количество и обем на процедурата**: „Избор на лечебно заведение за провеждане на профилактични прегледи на лица от ромски произход и на такива със затруднен достъп до лечебни заведения в населените места от Област Силистра по изпълнение на дейностите за 2019 г. към Националния план за действие за изпълнение на Националната стратегия на Република България за интегриране на ромите (2012-2020), приоритет „Здравеопазване““
2. **Място за изпълнение на поръчката:** В населени места с компактно ромско население от Област Силистра. Населените места и районите от територията на Област Силистра, в които ще се провеждат прегледите, се съгласуват предварително с Възложителя.
3. **Срок за изпълнение на поръчката:** до 08.11.2019 г.
4. **Източник на финансиране** - Средствата са утвърдени със Закона за държавния бюджет за 2019 г. по бюджета на Министерство на здравеопазването, дейност 467 „Национални програми“.
5. **Прогнозна стойност:** Максималният разполагаем финансов ресурс на Възложителя за изпълнение на предмета на настоящата поръчка е в размер на **12000 (Дванадесет хиляди) лева с включен ДДС за провеждането на минимум 500 профилактични прегледа с включен ПАП-тест /цитологично изследване/.**

Не се допускат предложения, за изпълнение на по-малко от 500 профилактични прегледа. Участник предложил по-малко от 500 прегледа се отстранява от процедурата. Прогнозната стойност е в рамките на максималния финансов ресурс на възложителя и последният няма да заплаща по-висока от посочената прогнозна стойност за изпълнение на поръчката.

1. **Начин на плащане -** Плащането ще се извърши по банков път по предоставена от изпълнителя сметка, в 10- дневен срок след предоставянето на отчет за извършената дейност по договора и след приемането на отчета от възложителя.
2. **Специални изисквания към предмета и начина на изпълнение на поръчката:**

Избор на лечебно заведение, което да проведе не по-малко от 500 профилактични акушеро- гинекологични прегледи, с включено изследване ПАП - тест /цитонамазка/ на лица от ромски произход и на такива със затруднен достъп до лечебни заведения в населените места от Област Силистра, чрез използване на мобилен гинекологичен кабинет “MERCEDES ATEGO” с рег. № СА 1915 МХ, който ще се предостави от РЗИ- Силистра. За изпълнението на тази обособена позиция, всеки участник следва да може да осигури лекар със специалност „акушерство и гинекология“, който да извършва акушеро- гинекологичните прегледи и вземането на материал за цитонамазка. Всеки участник следва да може да осигури извършването на цитологичното изследвание /ПАП - тест/ чрез лаборатория /собствена или чрез подизпълнител/, притежаваща регистрация за извършване на цитологични изследвания. В цената на профилактичния акушеро- гинекологичен преглед следва да се калкулира и цената на ПАП- тест (цитонамазка).

Участникът следва да осигури участието на правоспособен водач за управление на мобилния кабинет, притежаващ нужната категория за управление на МПС/кат.С/. Медицинският персонал, с горепосочените специалисти за извършване на прегледите, правоспособен шофьор за управление на мобилната единица (притежаващ нужната категория за управление на МПС), гориво за автомобила и консумативи за медицинското оборудване, лаборатория за извършване на изследванията, се осигуряват от изпълнителя и разходите за тях следва да са включени /калкулирани/ в цената за един преглед.

Изпълнителят ще организира изготвянето и предоставянето на медицинска отчетна информация съгласно стандартните за това изисквания - амбулаторни листи с вписани данни за пациентите, преминали на профилактичен преглед.

1. **Специални изисквания към участниците.**
* Участникът следва да притежава регистрация/разрешение за дейност по Закона за лечебните заведения, като от видовите дейности, за които е регистрирано лечебното заведение следва да е видно, че може да извършва медицинските прегледи по акушерство и гинекология. .Това обстоятелство се доказва с представянето на удостоверение /разрешително за дейност, издадено по реда на Закона за лечебните заведения.
* Участникът следва да разполага с квалифициран персонал, необходим за качественото и своевременно извършване на профилактичните прегледи. Това обстоятелство се доказва със списък-декларация /образец 2/, съдържаща данни /имена, притежавана специалност, сертификати и т.н/ за лекарите, които ще извършват прегледите, както и за другите участници.
* Участникът следва да представи данни за лабораторията, която ще извършва изследването на цитонамазка, и декларация за ангажираност/образец 3/.
* Участникът следва да може да извърши минимум 500 прегледа.
1. **Подаване на офертите**:

Във връзка с гореизложеното, всички желаещи могат да подадат, до 17.00 часа на **09.09.2019 г.,** оферта в звеното за административно обслужване на РЗИ- Силистра, ул. „Петър Мутафчиев“ №82, ет. 1 . Офертата следва да бъде поставена в запечатан и непрозрачен плик. Приемат се и оферти изпратени по пощенски оператор.

Офертата следва да съдържа

* Оферта по образец 1, данни са лицето, което прави предложението- адрес, телефон за връзка, ЕИК/БУЛСТАТ;
* Копие от Удостоверение за регистрация/ разрешение за дейност по Закона за

лечебните заведения;

* Списък- декларация /образец 2 /;
* Декларация за ангажираност на експерт/ лаборатория. /образец 3/;

Срок за валидност на офертата- не по-малък от 60 (шестдесет) календарни дни от крайния срок за приемане на офертите.

В офертата да бъде посочено дали ще се ползват подизпълнители и да се представят изискуемите документи, удостоверяващи специалните изисквания към участниците.

1. **Критерии за оценка на офертите:**

Възложителят ще определи изпълнителя на обществената поръчка въз основа на критерий „***Най-ниска предложена цена*”** за едни брой преглед на лице. Участниците следва да посочат цена на един преглед, като в него са включени и разходи за медицински персонал за извършване на АГ прегледа, цитонамазка, за шофьор, за гориво, за поддръжка на медицинската апаратура, сервиз и паркинг на автомобила в хода на изпълнение на поръчката.

С класирания на първо място и определен за изпълнител участник, възложителят ще сключи договор /образец 4/.

За контакти, информация и огледи на мобилния кабинет: Иванка Ангелова - Директор на Дирекция „АПФСО“ при РЗИ-Силистра, тел. 0888 001396, 086/816111.

**Д-р ТЕОДОРА НАЧЕВА:**

*Директор на РЗИ-Силистра*